## Vedtekter for Bossekop barnehage.

## VEDTEKTER FOR BOSSEKOP BARNEHAGE I ALTA.

Vedtatt i styret for barnehagen 5.7.2004

Sist endret 27.09.2016

Gjøres gjeldende fra 01.10.2016

1. **EIERFORHOLD**

Barnehagene navn er Bossekop barnehage AS.

Styret for Bossekop barnehage er barnehagens høyeste organ.

Barnehagen drives av aksjeselskapet i samsvar med med lov av 17.juni 2005 nr. 64 om barnehager (barnehageloven) med forskrifter, og i samsvar med Rammeplanen for barnehagens innhold, og oppgaver og andre retningslinjer gitt av departementet, samt stillingsbeskrivelser, vedtekter og planer i barnehagen.

1. **FORVALTNING**

Kommunen ved Hovedutvalg for oppvekst, utdanning og kultur er godkjenningsmyndighet og har ansvaret for tilsyn.

Fylkesmannen fører tilsyn med at kommunen utfører de oppgaver den som barnehagemyndighet er pålagt etter barnehageloven.

Den kommunale klagenemnd er klageinstans for enkeltvedtak i samsvar med forvaltningsloven.

1. **FORMÅL**

Barnehagen skal bidra til at barn får en god oppvekst i samsvar med barnehagelovens formålsbestemmelse:

«Barnehagen skal i samsvar og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering».

1. **INNHOLD**

Barnehagen er en pedagogisk virksomhet, og skal drives i samsvar med Rammeplan for barnehagens innhold og oppgaver. I tillegg skal barnehagen bygge sin virksomhet på lokal kultur og tradisjon.

Barnehagen skal ha en helsefremmende og forebyggende funksjon og bidra til å utjevne sosiale forskjeller.

Med utgangspunkt i Rammeplan for barnehagen skal samarbeidsutvalget for hver barnehage fastsette en årsplan for den pedagogiske virksomheten.

Så vidt mulig skal barnehagen gi et tilbud til barn med samisk bakgrunn. Dette tilbudet skal bygge på samisk språk og kultur. Barnehagen bør ha minst en ansatt som behersker samisk muntlig.

1. **SAMARBEID**

For at barn og foreldre skal få et mest mulig helhetlig tilbud til beste for barns oppvekst og utvikling, kreves det at barnehagen samarbeider med andre tjenester og institusjoner i kommunen. Tverrfaglighet og helhetlig tenkning står sentralt. Både foreldre og barnehage kan ha behov for å samarbeide med ulike hjelpeinstanser, for eksempel helsesøster, PPT og barnevern.

Ved samarbeid må bestemmelsene om taushets- og opplysningsplikt i barnehageloven og annet regelverk overholdes.

1. **OVERGANG BARNEHAGE-SKOLE**

Barnehagens årsplan skal inneholde planer for barns overgang fra barnehage til skole.

Etter samtykke fra foreldre/foresatte overfører barnehagen nødvendig informasjon til skolen.

1. **AREALNORM**

Barnas lekeareal inne settes til minimum 4 m2 netto pr. barn over 3 år, og 5,3 m2 pr. barn

under 3 år.

1. **BARNEHAGEÅRET**

Barnehageåret starter i august. Samarbeidsutvalget ved barnehagen fastsetter oppstartdatoen i forbindelse med utarbeiding av barnehageruta.

1. **ÅPNINGSTIDER**

Barnehagen kan ha forskjellig daglig åpningstid. Denne fastsettes av samarbeidsutvalget innenfor

tidsrommet 07.10– 16.30.

Etter særskilt vedtak fattet av samarbeidsutvalget, kan nevnte tidsramme fravikes.

Barnehagene har åpent alle hverdager unntatt lørdager og offentlige høytids- og helligdager.

Barnehagene stenger kl. 12.00 onsdag før skjærtorsdag. Jule- og nyttårsaften er barnehagene stengt.

1. **PLANLEGGING / SAMARBEID FOR PERSONALET**

Barnehagene har stengt inntil 7 dager hvert barnehageår i forbindelse med planlegging og samarbeid for personalet.

Samarbeidsutvalget fastsetter dato for alle dagene i forbindelse med oppstart av nytt barnehageår.

1. **FERIE**

Alle barn skal i løpet av barnehageåret ha ferietid på 4 uker hvorav 3 uker bør være sammenhengende og i løpet av skolens sommerferie.

Barnehagens planleggingsdager kan regnes som ferie når det gis melding om dette på forhånd.

Ferie utenom hovedferie kan tas ut som enkelt dager forutsatt at beskjed er gitt til barnehagen på forhånd.

Fravær som skyldes sykdom kan ikke regnes som ferie.

Det kan gjøres unntak fra bestemmelsen om ferie når særlige grunner taler for det. Søknad om unntak sendes styrer.

Barnehagen er stengt i uke 29 og 30 (to uker i juli mnd).

1. **SYKDOM / FRAVÆR**

Fravær i forbindelse med sykdom og lignende meldes barnehagen snarest mulig.

For barn som er syke, vises til retningslinjer som finnes i barnehagen.

1. **FORELDRERÅD OG SAMARBEIDSUTVALG (SU)**

Hver barnehage skal ha foreldreråd og samarbeidsutvalg for å sikre samarbeid med barnas hjem, jfr. § 4 i barnehageloven.

Foreldre består av samtlige foreldre i barnehagen.

Samarbeidsutvalget består av foreldre/foresatte og ansatte i barnehagen, slik at hver gruppe er likt representert. Samarbeidsutvalget skal være et rådgivende, kontaktskapende og samordnende organ for alle parter som på ulike måter har ansvar for innhold og driften i barnehagen.

Styrer skal på vegne av eier sørge for at viktige saker legges frem for samarbeidsutvalget.

Styrer har møte-, tale- og forslagsrett.

1. **SAMARBEID BARNEHAGE OG HJEM**

Barnehagene gjennomfører foreldremøter og foreldresamtaler etter behov – men minst 2 ganger pr. år.

1. **OPPTAK AV BARN**

Det praktiseres samordnet opptak i kommunale og private barnehager i Alta. Dette innebærer at det kun

finnes en venteliste. Det kan søkes plass ved inntil 3 barnehager i prioritert rekkefølge og det kan søkes om

hele eller delte plasser.

Barnehageplassen tildeles etter fastsatte opptaksregler. Kommunale og private barnehager har ulike

opptakskriterier.

Brukernes ønsker og behov skal tillegges stor vekt ved selve opptaket, jfr. Barnehagelovens § 12 første

ledd. Dersom det ikke er ledige plasser i de søkte barnehagene, kan kommunen tilby plass i en annen

barnehage.

Søknadsfrist til hovedopptaket er 1. mars hvert år.

Til supplerende opptak kan det søkes gjennom hele året.

Kommunalleder for oppvekst og kultur er opptaksmyndighet og barnehageadministrasjon en foretar opptak

etter innstilling fra styrer.

**Hovedopptak**

I hovedopptaket tildeles plass til barn som har søkt innen søknadsfristen 1. mars, til plasser som blir ledige i august.

I hovedopptaket tildeles det plass til barn med lovfestet rett til plass i barnehage, barn med barnehageplass

som har søsken i annen kommunal barnehage ved barnets oppstartdato, og barn som ønsker å bytte

barnehage.

Den lovfestede retten omfatter barn som fyller ett år senest innen utgangen av august det året det søkes om

barnehageplass, jfr. barnehageloven § 12a.

Hovedopptaket avsluttes når alle barn med lovfestet rett har fått tilbud. Da begynner supplerende opptak.

**Supplerende opptak**

I tillegg til hovedopptak skjer supplerende opptak gjennom hele året.

Barnehageplasser som blir ledige i løpet av året blir fortløpende tilbudt søkere til aktuelle barnehager. Det

gjelder også plasser med oppstart i august som er ledige etter at barn i hovedopptaket har fått tilbud.

Søknader som vurderes i supplerende opptak er:

* Søknader som har kommet innen søknadsfristen for barn født etter 31.08.
* Søknader som har kommet innen søknadsfrist, der søker ønsker plass etter 31.8.
* Søknader om bytte av barnehage som ble avslått i hovedopptaket
* Søknader som har kommet inn etter søknadsfristen 1. mars

Lovfestet rett til plass gjelder ikke ved supplerende opptak og det sendes ikke ut avslagsbrev.

**Opptakskriterier**

Opptaket foretas etter følgende kriterier i prioritert rekkefølge:

Kriterier:

### 1) Barn med nedsatt funksjonsevne har rett til prioritet ved opptak i barnehage. Det skal foretas en sakkyndig vurdering for å vurdere om barnet har nedsatt funksjonsevne.

(jfr. barnehagelovens § 13 – Prioritet ved opptak)

Barn som det er fattet vedtak om etter lov om barnevernstjenester §§ 4-12 og 4-4 annet og fjerde ledd, har rett til prioritet ved opptak. (jfr. barnehagelovens § 13 – Prioritet ved opptak)

2) Barn med sakkyndig vurdering fra faginstans som PPT, BUP, andre spesialistinstanser

3) Personalet skal sikres plass til sine barn.

4) Foreldrene skal så langt det er mulig sikres plass til sine barn - søsken.

5) Minoritetsspråklige barn.

Minoritetsspråklige barn defineres her som barn med en annen språk- og kulturbakgrunn enn norsk, med unntak av barn som har samisk, svensk, dansk eller engelsk som morsmål.

6) Barn med anbefaling fra barnevern, helsesøster, lege

7) Alder, kjønn og/eller barn fra nærmiljøet

Det skal foretas en helhetlig vurdering av opptak av barn til barnehagen med sikte på å sikre en

sammensetning av barnegruppa som fremmer det pedagogiske arbeidet.

1. **PERMISJONER.**

For barn som går i barnehagen kan det innvilges permisjon med fritak for foreldrebetaling i inntil et år.

Permisjonen må gjelde ut barnehageåret.

Permisjon kan innvilges når:

* foreldre/foresatte har omsorgspermisjon
* ved krise/alvorlig sykdom i familien
* andre spesielle grunner

Søknad om permisjon leveres styrer i barnehagen innen den 1. i måneden, og minst en måned før

permisjonen skal gjelde.

Det kan gjøres unntak fra tidsbestemmelsen om permisjon når særlige grunner taler for det.

1. **OPPSIGELSE AV BARNEHAGEPLASS.**

Barnets foresatte kan si opp plassen skriftlig med 1 måneds varsel fra den 1. i måneden.

Plassen må betales ut oppsigelsestiden.

Oppsigelse ved skolestart går automatisk, og siste dag i barnehagen er dagen før oppstart av nytt barnehageår.

1. **FORELDREBETALING.**

Foreldrebetaling er regulert i Forskrift om foreldrebetaling i barnehager. Oppdatert informasjon finnes på Utdanningsdirektoratets nettsider.

**Betalingsregler**

Den årlige oppholdsbetalingen fordeles over 11 måneder. Juli måned er betalingsfri.

Dersom faktura ikke er mottatt innen en måned etter at barnet har begynt i barnehagen, må det gis melding om dette til barnehagens styrer.

**Makspris og redusert foreldrebetaling**

Foreldre skal ikke betale mer enn makspris for en barnehageplass, og ingen husholdninger skal betale mer

enn 6 prosent av inntekten for en barnehageplass.

Makspris, inntektsgrense for reduksjon i foreldrebetaling og inntektsgrense for 20 timers gratis oppholdstid

for 4-5 åringer, vedtas av Stortinget i forbindelse med det årlige budsjettarbeidet. Alta kommune følger de

nasjonale satsene.

Redusert foreldrebetaling på grunn av lav inntekt og 20 timers gratis oppholdstider er søknadspliktig.

Søknad sendes elektronisk på Alta kommunes hjemmeside, og man må legge ved kopi av siste

selvangivelse, eller annen dokumentasjon på inntekt.

Det er Alta kommune som behandler søknader om redusert foreldrebetaling for foresatte med folkeregistrert

adresse i Alta, for både kommunale og private barnehage.

**Deltidsplass**

For en halv plass betaler man 60 % av en hel plass.

**Søskenmoderasjon**

Har du flere barn i barnehage som er bosatt på samme adresse, betaler du 70 % av prisen for det andre barnet

og 50 % av prisen for barn nummer tre (eller flere barn).

Man skal få søskenmoderasjon uavhengig av om barna går i forskjellige barnehager, og i barnehager med

forskjellige eiere.

**Reduksjon i foreldrebetaling på grunn av spesialpedagogisk hjelp**

Spesialpedagogisk hjelp etter Lov om grunnskolen og den videregående opplæringa (opplæringslova) § 5-7

er gratis. Oppholdsavgiften reduseres med sum tilsvarende antall timer spesialpedagogisk hjelp barnet har

fått tildelt i enkeltvedtak.

Spesialpedagogisk hjelp for førskolebarn følger skoleåret og strekker seg over 10 mnd.

**Kostpenger**

I tillegg til oppholdsavgift betales det for mat. Satsen avgjøres av samarbeidsutvalget i den enkelte

barnehage.

**Barn som hentes etter stengetid**

Foresatte står ansvarlig for at barn blir hentet innen stengetid. I tilfeller hvor barn hentes etter barnehagens

stengetid belastes foreldrene med et gebyr på kr 300,- pr. påbegynt halvtime, for å dekke utgiftene til overtid

til de tilsatte.

**Manglende innbetaling**

Ved manglende innbetaling av oppholdsavgift i 2 måneder eller mer, vil plassen bli sagt opp med en måneds

skriftlig varsel. Dersom restansen blir oppgjort i sin helhet eller det inngås en betalingsavtale med

kommunen, vil oppsigelsen bli trukket.

**Fravær pga. sykdom**

Man kan få fratrekk i pris på opphold dersom barnet har vært borte fra barnehagen på grunn av sykdom.

**Uforutsett stenging av barnehagen**

Driftsstans av varighet på mer enn 3 dager kan gi grunnlag for redusert betaling.

**Streik**

Hvis barnehagen er stengt på grunn av streik gis redusert betaling fra andre streikedag.

1. **UFORUTSETT STENGING AV BARNEHAGEN**

Stenging av barnehagen som følge av uforutsette forhold, avgjøres av styrer.

1. **POLITIATTEST**

Den som skal arbeide i barnehage må legge frem politiattest som viser om vedkommende er siktet, tiltalt

eller dømt for overtredelser knyttet til seksualforbrytelser, narkotika, vold og ran i samsvar med

politiregisterlovens § 39

Den som skal arbeide i barnehage må legge frem politiattest som viser om vedkommende

er siktet, tiltalt eller dømt for overtredelser knyttet til seksualforbrytelser, narkotika, vold

og ran i samsvar med politiregisterlovens § 39.

Politiattesten må være levert og vurdert før personen begynner å arbeide i barnehage.

Personer som er siktet, tiltalt eller dømt for seksuelle overgrep mot barn utelukkes fra

ansettelse i barnehage. (jfr. barnehageloven § 19)

1. **TAUSHETSPLIKT**

For virksomheter etter Lov om barnehager gjelder reglene om taushetsplikt i forvaltningsloven §§13 til 13f tilsvarende (jfr. barnehageloven § 20).

1. **OPPLYSNINGSPLIKT**

Barnehagepersonalet har opplysningsplikt overfor sosialtjenesten og barneverntjenesten

(jfr. Lov om barnehager § 21 og § 22).

1. **INTERNKONTROLLSYSYSTEM**

Bossekop barnehage skal gjennomføre et internkontrollsystem som er i samsvar med de til enhver tid gjeldende lover og forskrifter for internkontroll. (Jf. merknader til Lov om barnehager, kap. III § 7 1.ledd, Arbeidsmiljøloven og Forskrift om miljørettet helsevern i barnehager og skoler m.v. av 01.12.1995)

1. **UNNTAK FRA VEDTEKTENE**

Når særskilte grunner tilsier det, kan styrer gjøre avvik fra vedtektenes bestemmelser med unntak av det

som er fastsatt i lov og forskrift.

1. **VEDTEKTSENDRINGER**

Endringer av vedtektene vedtas av styret for Bossekop barnehage.

**Underskrevet svarslipp leveres barnehagen.**

Klipp ut

**-----------------------------------------------------------------------------------------------------------------**

Bekreftelse

Jeg/vi har gjort oss kjent med vedtektene for Bossekop barnehage.

Alta, den \_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_